Mai fizikai világképünket a termodinamika alapozta meg a mult században. Törvényei zárt rendszerekre vonatkoznak. Az 1. törvény szerint a rendszer energiája állandó, a 2. törvény szerint a rendszer entrópiája növekszik (pontosabban nem csökken). Entrópia csökkentés csak külsõ energia közléssel lehetséges. Amennyiben a világmindenséget zárt rendszernek tételezzük fel, akkor entrópiája növekszik, ebbe beavatkozni nem lehet, mivel nem létezik külsö energia.





A klasszikus fizikában az entrópia jól definiált, a hõmennyiséggel arányos és dimenzionált fogalom. Szoros kapcsolatban áll a hõcserélési, hõkiegyenlitõdési folyamatokkal, és azt sugalmazza, hogy végsõ soron minden energia hõvé válik, amit feltartóztatni nem lehet. A hétköznapok fizikájában az entrópia nem játszik szerepet, talán ez az oka annak, hogy sokan valami rejtélyes, titokzatos dolognak tekintik.





Félreértések egész sorát inditotta el az entrópia statisztikus, Boltzmann féle értelmezése. Boltzmann szerint az entrópia egy statisztikai átlagérték, melyre a hõmozgások okozta mikroállapotok felderithetetlenségei miatt van szükség. Az általa kidolgozott matematikai formula azonban alkalmazható minden diszkrét tömegjelenségre, ahol az állapotok (kombinációi) csak valamilyen valószinüségi értékkel jellemezhetõk, átlaguk azonban mérhetõ, érzékelhetõ, vagy - társadalmi jelenségek esetén - az illetõ szakma által elfogadott paraméter. Az  átvitt értelemben használt - és célszerüen jelzõs szerkezettel ellátandó - entrópiát azonban súlyos hiba összetéveszteni a termodinamikai entrópiával. 





Másik félreértés abból adódik, hogy a termodinamikai rendszer entrópiája külsõ energia közléssel csökkenthetõ, emiatt sokan úgy gondolják, az összes többi - jelzõs vagy jelzõ nélküli - entrópia külsõ energia közlést követõleg csökkenni fog. A zárt rendszer termodinamikai entrópiája is csak akkor csökken, ha az energia közlés célirányos, egyéb, nyilt rendszerek esetén pedig a feltételek eltérõek. A környezetével állandó energia kapcsolatban álló nyilt rendszerek esetében az energia folyamatok (hõcserélõdések) sokaságában az entrópia változás nem követhetõ nyomon, nagysága, iránya nem determinisztikus, statisztikai átlaga általában nem értelmezhetõ.





Ismert az az értelmezés is, amely tetszõleges entrópiát a rend és káosz fogalmával rokonit. Ennek lehet létjogosultsága, mivel a rend és káosz a termodinamikai állapot változásokhoz is kapcsolható fogalmak, és bármely tömegjelenségben fellelhetõk. 





Az információ fogalmát Shannon kapcsolta az entrópiához. Az általa definiált hirközlési entrópia egy adott környezetben az átlagos bizonytalanságot, információ hiányt fejezi ki. a bizonytalanság, információ hiány azonban kapcsolatba hozható a renddel és káosszal, mivel pl. az információ hiány káoszt eredményezhet. Igy tehát a termodinamikai és hirközlési entrópia két szélsõ megnyilvánulása azonos fogalmakkal fejezhetõ ki, de amig az elõbbi ezzel a fizikai valóságot (hõmozgás) irja le, az utóbbi csupán  matematikai absztrakció.





Fizikai világképünk a relativitás elméletével teljesebbé vált. Az anyag-energia reverzibilis átalakuláshoz a közös megmaradás törvény kapcsolódik. Az átalakuláshoz harmadik tényezõt hozzárendelni csak akkor szabad, ha reá is érvényes a megmaradás törvény. Az információra nézve ez nem igaz, mivel információ átadáskor a forrás információ tartalma nem csökken. Jelenlegi ismereteinkkel tehát nem konform az az állitás, hogy anyag, energia, információ egymásba konvertálható. Nem mond ellent fizikai világképünknek azonban, ha feltételezzük, hogy az energia közlésekhez, anyag átalakulási, alakitási folyamatokhoz  információ társul. 














Ennek tudatában belátható, hogy minden információ szerzés energia felhasználással jár, de ennek nyilt rendszerek esetében nincs entrópikus hatása. Igy pl. ha egy computertõl információt akarok szerezni és lenyomok egy billentyüt, ezzel elektromos folyamatot inditok el ami hõtermeléssel jár. A számitógép és környezete között állandó a hõcserélõdés, az entrópikus viszonyokat nem befolyásolhatom.





Ha elfogadjuk, hogy az anyag-energia folyamatok során információ keletkezik, akkor világunkban az információ halmozódik, ami önmagában véve se nem jó se nem rossz. Megvizsgálhatjuk, hogy az információ keletkezésének lehet-e egyetemes hatása. Az információ tárolása nyilván energia felhasználással jár, ami csökkenti az egyéb célra felhasználhaztó "szabad" energia mennyiségét. Ha az energia felhazsnálás hõtermeléssel jár, akkor az információ tárolás entrópia növelõ tényezõ, ha nincs hõtermelés, akkor a folyamat entrópia semleges.





A kozmikus energia viszonyok feltérképezésére nincs lehetõségünk, sõt saját környezetünk energia viszonyait sem tudjuk teljes mértékben felderiteni. Az elõzõek igazak az információs folyamatokra is. Tekintettel arra azonban, hogy elhanyagolható tényezõk vagyunk az univerzumban, nagyképüség lenne azt állitani, hogy az általunk mozgásba hozott energia és információ a kozmikus viszonyokat befolyásolhatja.





Az energetizmus filozófiájának akkor van létjogosultsága, ha kozmikus léptékü, hiszen az egész világmindenség tele van energiával. Az abszolut információ fogalma behelyezhetõ ebbe a világképbe, ha úgy definiáljuk, hogy az univerzum mûködésének leirását tartalmazza. Téves elképzelés azonban az információnak entrópia csökkentõ hatást tulajdonitani akkor, ha az idézett filozófiai irányzat szerint a világegyetem zárt rendszer.





Az organikus fejlõdés szerepét akkor érdemes vizsgálni, ha feltételezzük, hogy az élet kozmikus kiterjedésü. A földi viszonyok vizsgálata a kozmikus energiához és információhoz való kapcsolat kifejtése (ismerete) nélkül torz eredményhez vezethet.





A rend és káosz  fogalma a világmindenségben termodinamikailag meghatározott. A rend, a káosz és az információ kapcsolata viszont csak tömegjelenségekre értelmezhetõ, az univerzum viszont determinisztikus módon is leirható, tehát nincs szükség valószinüség számitásra, nem beszélve arról, hogy nincs értelme kozmikus átlagértéknek sem. Az információ és az entrópia között tehát nincs kapcsolat.





FILOZÓFIAI VITAKÖR


Az energiáról, az entrópiáról és az információról.

